
REPUBLIKA HRVATSKA
Trgovački sud u Zagrebu 
Zagreb, Amruševa 2/II                             
                                                    85. St-2497/16
R E P U B L I K A  H R V A T S K A

Z A K LJ U Č A K

Trgovački sud u Zagrebu, po sucu mr.sc. Ivani Koštarić Fegeš, u stečajnom postupku nad dužnikom BONUS PROTEGO d.o.o. u stečaju, Zagreb, Ivana Šibla 15, OIB: 32555960409, 3. svibnja 2018.,

z a k l j u č i o      j e

I. Predmet prodaje:
- nekretnina u vlasništvu stečajnog dužnika BONUS PROTEGO d.o.o. u stečaju, Zagreb, Ivana Šibla 15, OIB: 32555960409, upisana u zemljišnoj knjizi Općinskog suda u Novom Zagrebu, Zemljišnoknjižni odjel Samobor, i to u: 
- zk. ul. 3344, k.o. 325139, Rakitje, kč.br. 2425/9, u naravi ZGRADA-STAMBENA BR. 16 I DVORIŠTE, ZGRADA-STAMBENA BR. 16. BREG, DVORIŠTE, ukupne površine 346 m2, 2. Suvlasnički dio: 3065/10000 ETAŽNO VLASNIŠTVO (E-2): "2. TROSOBNI STAN S2 U PRIZEMLJU NETTO KORISNE POVRŠINE OD 63,41 M2 SA PRIPADAJUĆIM PARKIRNIM MJESTOM PM2 U DVORIŠTU I PRIPADAJUĆIM DIJELOM DVORIŠTA STVARNE POVRŠINE OD 97,00 M2, LJUBLJANSKA ULICA BR. 16, SVETA NEDELJA."

II. Na suvlasničkom dijelu nekretnine iz točke I. izreke ovog rješenja upisano je založno pravo za korist sljedećih razlučnih vjerovnika: B2 KAPITAL d.o.o., Zagreb, Radnička cesta 41, OIB: 57509775367 i REPUBLIKA HRVATSKA, MINISTARSTVO FINANCIJA.

III. Način prodaje:
Prodaju suvlasničkog dijela nekretnine iz točke I. izreke ovog zaključka provodi Financijska agencija elektroničkom javnom dražbom. 

IV. Cijena
1. utvrđena vrijednost nekretnine iznosi 401.900,84 kn,
2. minimalna cijena (cijena ispod koje se nekretnina ne može prodati): 
-na prvoj dražbi ispod tri četvrtine (¾) utvrđene vrijednosti,
-na drugoj dražbi ispod jedne polovine (½) utvrđene vrijednosti,
-na trećoj dražbi ispod jedne četvrtine (¼) utvrđene vrijednosti,
-na četvrtoj dražbi početna cijena iznosi 1,00 kn.
3. prvi razlučni vjerovnik u prednosnom redu može izjaviti da kupuje nekretninu i da stavlja u prijeboj svoju tražbinu s protutražbinom stečajnog dužnika po osnovi cijene u visini utvrđene vrijednosti nekretnine, 

4. jamčevina iznosi 10% utvrđene vrijednosti, 
5. dražbeni korak iznosi 1.000,00 kn, 
6. rok u kojem je kupac dužan položiti kupovninu - razliku između jamčevine i postignute cijene kupac je dužan položiti u roku od 15 dana od pravomoćnosti rješenja o dosudi,
7. kupac je dužan uplatiti kupovninu na poseban račun Financijske agencije otvoren za tu namjenu,
8. ako kupac koji je ponudio višu cijenu u roku od 15 dana od dana pravomoćnosti rješenja o dosudi ne položi kupovninu, nekretnina će se dosuditi kupcima koji su ponudili nižu cijenu prema veličini ponuđene cijene. U tom slučaju sud će donijeti posebno rješenje o dosudi svakom sljedećem kupcu koji je ispunio uvjete da mu se nekretnina dosudi, u kojem će odrediti rok za polaganje kupovnine. Sud će u tom rješenju najprije oglasiti nevažećom dosudu kupcu koji je ponudio višu cijenu.

V. Ostali uvjeti prodaje

1. Porez na dodanu vrijednost ili porez na promet nekretnina plaća se u skladu sa zakonom.
2. zainteresirane osobe mogu u vrijeme dogovoreno sa stečajnim upraviteljem Adom Rajković, Split, Matice hrvatske 10, OIB: 27195964864, razgledati predmetnu nekretninu i isprave vezane uz tu nekretninu.
3. nekretnina je slobodna od osoba i stvari.

VI. Nalaže se stečajnom upravitelju Adi Rajković, Split, Matice hrvatske 10, OIB: 27195964864, dostaviti Financijskoj agenciji na obrascu propisanom Pravilnikom o načinu i postupku provedbe prodaje nekretnina i pokretnina u ovršnom postupku ("Narodne novine" broj 156/14, dalje: Pravilnik) zahtjev za prodaju nekretnine u stečajnom postupku elektroničkom javnom dražbom sa podacima u skladu s ovim zaključkom.

VII. Ovaj zaključak o prodaji objavit će se na mrežnoj stranici e-oglasna ploča Trgovačkog suda u Zagrebu. 
Obrazloženje

Odredbom čl. 247. st. 1. Stečajnog zakona ("Narodne novine" broj 71/15, dalje: SZ) propisano je da se nekretnina na kojoj postoji razlučno pravo prodaje u stečajnom postupku, na prijedlog stečajnoga upravitelja ili razlučnoga vjerovnika, uz odgovarajuću primjenu pravila ovršnoga postupka o ovrsi na nekretnini. Prema odredbi čl. 247. st. 2. SZ-a, u rješenju o prodaji nekretnine sud će odrediti da se nekretnina prodaje u stečajnom postupku. Odredbom čl. 247. st. 3. SZ-a propisano je kako će zaključkom o prodaji sud utvrditi vrijednost nekretnine, način prodaje i uvjete prodaje.
U skladu s odredbama čl. 247. st. 1. i 2. SZ-a, pravomoćnim rješenjem ovoga suda od 26. veljače 2018. određena je prodaja u stečajnom postupku, uz odgovarajuću primjenu pravila ovršnoga postupka o ovrsi na nekretnini, nekretnine u vlasništvu stečajnog dužnika BONUS PROTEGO d.o.o. u stečaju, Zagreb, Ivana Šibla 15, OIB: 32555960409, upisane u zemljišnoj knjizi Općinskog suda u Novom Zagrebu, Zemljišnoknjižni odjel Samobor, i to u: 
- zk. ul. 3344, k.o. 325139, Rakitje, kč.br. 2425/9, u naravi ZGRADA-STAMBENA BR. 16 I DVORIŠTE, ZGRADA-STAMBENA BR. 16. BREG, DVORIŠTE, ukupne 

površine 346 m2, 2. Suvlasnički dio: 3065/10000 ETAŽNO VLASNIŠTVO (E-2): "2. TROSOBNI STAN S2 U PRIZEMLJU NETTO KORISNE POVRŠINE OD 63,41 M2 SA PRIPADAJUĆIM PARKIRNIM MJESTOM PM2 U DVORIŠTU I PRIPADAJUĆIM DIJELOM DVORIŠTA STVARNE POVRŠINE OD 97,00 M2, LJUBLJANSKA ULICA BR. 16, SVETA NEDELJA.", koji dio je predmet prodaje (točka I. izreke ovog zaključka).
Na navedenom suvlasničkom dijelu predmetne nekretnine u vlasništvu stečajnog dužnika upisano je založno pravo za korist sljedećih razlučnih vjerovnika: B2 KAPITAL d.o.o., Zagreb, Radnička cesta 41, OIB: 57509775367 i REPUBLIKA HRVATSKA, MINISTARSTVO FINANCIJA (točka II. izreke ovog zaključka).
Odluka iz točke III. izreke ovog zaključka temelji se na odredbi čl. 247. st. 4. SZ-a kojom je propisano kako prodaju nekretnine provodi Financijska agencija elektroničkom javnom dražbom.
U konkretnom slučaju vrijednost nekretnine u iznosu od 401.900,84 kn (točka IV.1. izreke ovog zaključka) utvrđena je na temelju elaborata procjene vrijednosti stana od 26. listopada 2017. izrađenog od strane ovlaštenog sudskog vještaka za građevinarstvo Željka Šimanovića d.i.g. (list 101.-121. spisa).
Odluka iz točke IV.2. izreke ovog zaključka temelji se na odredbama čl. 247. st. 5. i 6. SZ-a, a odluka iz točke IV.3. izreke ovog zaključka na odredbi čl. 247. st. 7. SZ-a.
Odluka iz točke IV.4. izreke ovog zaključka temelji se na odredbi čl. 99. Ovršnog zakona („Narodne novine“ broj 112/12, 25/13, 93/14, 55/16 i 73/17; dalje: OZ). 
Odluka iz točke IV.5. izreke ovog zaključka temelji se na odredbi čl. 20. st. 2. podstavak 5. Pravilnika.
Odluke iz točke IV.6.-8. izreke ovog zaključka temelje se na odredbama čl. 98. st. 2. i 3., te čl. 103. st. 6. OZ-a.
Stečajni upravitelj je tijelo stečajnog postupka sa zadaćom unovčavanja imovine stečajnog dužnika (čl. 89. st. 1. t. 9. SZ) pa u smislu odredbe čl. 2. točka 3. Pravilnika predstavlja "nadležno tijelo" koje Financijskoj agenciji dostavlja zahtjev za prodaju i ostala pismena radi provedbe prodaje nekretnina stečajnog dužnika elektroničkom javnom dražbom (točka VI. izreke ovog zaključka).
Odluka iz točke VII. izreke ovog zaključka temelji se na odredbama čl. 12. SZ-a. 

U Zagrebu 3. svibnja 2018.  
    	SUDAC
mr.sc. Ivana Koštarić Fegeš, v.r.
                                                                                                    
UPUTA O PRAVNOM LIJEKU
Protiv zaključka nije dopušten pravni lijek (čl. 19. st. 7. SZ)


Za točnost otpravka – ovlašteni službenik:
Katarina Drndelić

